b'\n_START_ARTICLE_\nYakuza (pelisarja)\n_START_SECTION_\nTapahtumapaikat\n_START_PARAGRAPH_\nPelit sijoittuvat p\xc3\xa4\xc3\xa4asiassa Kamurochoon ja Sotenboriin, fiktiiviseen versioon Tokion Kabukich\xc5\x8dsta. Osa tapahtumista sijoittuu fiktiiviseen versioon Osakan D\xc5\x8dtonborista. My\xc3\xb6s muita paikkoja on eri peleiss\xc3\xa4._NEWLINE_Peliss\xc3\xa4 on er\xc3\xa4it\xc3\xa4 oikeita kauppoja samalla nimell\xc3\xa4 mutta eri paikoissa, sek\xc3\xa4 er\xc3\xa4it\xc3\xa4 fiktiivisi\xc3\xa4, joissa on yht\xc3\xa4l\xc3\xa4isyyksi\xc3\xa4 oikeisiin vastineisiin.\n_START_SECTION_\nJulkaisut\n_START_PARAGRAPH_\nEnsimm\xc3\xa4isen osan remake Yakuza Kiwami (jap. Ry\xc5\xab ga Gotoku: Kiwami) nousi myyntitilastojen ensimm\xc3\xa4iseksi julkaisun j\xc3\xa4lkeen tammikuussa 2016 Japanissa._NEWLINE_Yakuza Kiwami on julkaistu kes\xc3\xa4ll\xc3\xa4 2017 pohjois-amerikan ja euroopan markkinoilla. Kiwami k\xc3\xa4\xc3\xa4ntyy sanamukaisesti muotoon \xc3\xa4\xc3\xa4rimm\xc3\xa4inen. Kiwami-versiossa tekstuureita on parannettu, nostettu kuvatarkkuutta ja useita muita muutoksia._NEWLINE_Yakuza Kiwami 2 on joulukuussa 2017 japanissa julkaistu uusintaversio sarjan toisesta osasta Yakuza 2. Uusintaversio k\xc3\xa4ytt\xc3\xa4\xc3\xa4 Yakuza 6:ssa k\xc3\xa4ytett\xc3\xa4v\xc3\xa4\xc3\xa4 Dragon Engine -pelimoottoria. Yakuza Kiwami 2 on julkaistu l\xc3\xa4nsimaissa elokuussa 2018._NEWLINE_Yakuza 6 on julkaistu huhtikuussa 2018 pohjois-amerikan ja euroopan markkinoilla._NEWLINE_Pelisarjan osat Yakuza 3, Yakuza 4 ja Yakuza 5 on kerrottu tuleva remaster-versioina PlayStation 4-konsolille: n\xc3\xa4m\xc3\xa4 osat eiv\xc3\xa4t ole t\xc3\xa4ysi\xc3\xa4 remake-versioita kuten ensimm\xc3\xa4isest\xc3\xa4 ja toisesta osasta julkaistut Kiwami-versiot. Segan Toshihiro Nagoshin mukaan tulossa olevat remaster-versiot ovat tarkoitettu sarjan uusille l\xc3\xa4nsimaisille faneille. 20. elokuuta 2019 julkaistuun The Yakuza Remastered Collection -julkaisuun sis\xc3\xa4ltyv\xc3\xa4t osat 3, 4 ja 5. Kolmas osa on saatavilla julkaisuhetkell\xc3\xa4, nelj\xc3\xa4s osa julkaistaan 29. lokakuuta ja viides osa 11. helmikuuta 2020. Remastered Collection -peleiss\xc3\xa4 k\xc3\xa4\xc3\xa4nn\xc3\xb6ksi\xc3\xa4 parannettu ja jopa kirjoitettu uusiksi, sek\xc3\xa4 aiemmista l\xc3\xa4nsimaissa julkaistuista versioista puuttuneet osat ovat nyt mukana. Aiemmin puuttunutta sis\xc3\xa4lt\xc3\xb6\xc3\xa4 oli muun muassa osa sivujuonista ja minipeleist\xc3\xa4._NEWLINE_Elokuussa 2019 esiteltiin sarjan seuraavaa osaa Yakuza 7, jossa on uusi p\xc3\xa4\xc3\xa4henkil\xc3\xb6 Ichiban Kasuga. Uusi osa sijoittuu Jokohamaan ja k\xc3\xa4ytt\xc3\xa4\xc3\xa4 vuoropohjaista taistelumekanismia aiemman sijaan. Peli julkaistaan PlayStation 4:lle Japanissa, Kiinassa ja Koreassa tammikuussa 2020.\n_START_SECTION_\nMyynti\n_START_PARAGRAPH_\nSega paljastaa sarjan osien myyneen yhteens\xc3\xa4 yli 9 miljoonaa yksikk\xc3\xb6\xc3\xa4 sarjan julkaisusta vuonna 2005 vuoden 2016 loppuun menness\xc3\xa4.\n_START_SECTION_\nMuu media\n_START_PARAGRAPH_\nSarjasta on tehty my\xc3\xb6s radiokuunnelmia, kirjoja sek\xc3\xa4 elokuva Yakuza: Like A Dragon (Ry\xc3\xbb ga gotoku: Gekij\xc3\xb4-ban).'